stanford-oval/wikipedia huggingface dataset:
Suomen naisten jääkiekkomaajoukkue
Historiaa > Valmentajia

Joukkueen päävalmentajia ovat olleet muun muassa Pekka Hämäläinen, Hannu Saintula ja Mika Pieniniemi. Huhtikuusta 2014 Pekingin vuoden 2022 olympialaisiin valmentajana oli Pasi Mustonen. Kesken turnauksen hänen sijalleen astui silloinen apuvalmentaja Juuso Toivola. Toivola jatkoi tehtävässä olympialaisten jälkeen. Kevätkesällä 2024 hänen sopimustaan jatkettiin kauden 2025–2026 loppuun saakka.
Sijoitukset > Euroopan-mestaruuskilpailuissa

1989 – kultaa
1991 – kultaa
1993 – kultaa
1995 – kultaa
1996 – pronssia
Sijoitukset > Maailmanmestaruuskilpailuissa

1990 – pronssia
1992 – pronssia
1994 – pronssia
1997 – pronssia
1999 – pronssia
2000 – pronssia
2001 – 4.
2003 – Turnaus peruttiin SARS-epidemian vuoksi.
2004 – pronssia
2005 – 4.
2007 – 4.
2008 – pronssia
2009 – pronssia
2011 – pronssia
2012 – 4.
2013 – 4.
2015 – pronssia
2016 – 4.
2017 – pronssia
2019 – hopeaa
2020 – Turnaus peruttiin koronaviruspandemian vuoksi.
2021 – pronssia
2022 – 6.
2023 – 5.
2024 – pronssia
Sijoitukset > Olympialaisissa

1998 – pronssia (joukkue)
2002 – 4. (joukkue)
2006 – 4. (joukkue)
2010 – pronssia (joukkue)
2014 – 5. (joukkue)
2018 – pronssia
2022 – pronssia
Sijoitukset > 3/4 Nations Cupissa

1996 – pronssia
1997 – pronssia
1998 – pronssia
1999 – pronssia
2000 – pronssia (4 Nations Cup)
2001 – hopeaa (Yhdysvallat ei osallistut)
2002 – pronssia (4 Nations Cup)
2003 – pronssia (4 Nations Cup)
2004 – neljäs (4 Nations Cup)
2005 – pronssia (4 Nations Cup)
2006 – neljäs (4 Nations Cup)
2007 – pronssia (4 Nations Cup)
2008 – neljäs (4 Nations Cup)
2009 – neljäs (4 Nations Cup)
2010 – pronssia (4 Nations Cup)
2011 – neljäs (4 Nations Cup)
2012 – neljäs (4 Nations Cup)
2013 – hopeaa (4 Nations Cup)
Sijoitukset > IIHF:n maailmanranking

2003 – 3.
2004 – 3.
2005 – 3.
2006 – 4.
2007 – 4.
2008 – 3.
2009 – 3.
2010 – 3.
2011 – 3.
2012 – 3.
2013 – 3.
2014, helmikuu – 4.
2014, huhtikuu – 4.
2015 – 3.
2016 – 3.
2017 – 3.
2018, helmikuu – 3.
2018, huhtikuu – 3.
2019 – 3.
2020 – 3.
2021 – 3.
2022, helmikuu – 3.
2022, syyskuu – 3.
2023 – 4.
2024 – 4.
Päävalmentajat arvoturnauksissa

1989 Esko Peltonen

1990–1993 Jouko Öystilä

1994–1996 Jorma Valtonen

1997–1998 Rauno Korpi

1999 Kari Savolainen

2000 Hannu Saintula

2001–2002 Jouko Lukkarila

2004–2009 Hannu Saintula

2010–2012 Pekka Hämäläinen

2013–2014 Mika Pieniniemi

2015–2022 Pasi Mustonen

2022– Juuso Toivola
Aiheesta muualla

Wikimedia Commonsissa on kuvia tai muita tiedostoja aiheesta .
Leijonat.fi
Suomi nationalteamsoficehockeyssä (englanniksi)
| n k  Suomen maajoukkueet |
| --- | --- |
 Amerikkalainen jalkapallo M  N  Baseball  Beach volley M  N  Cheerleading  Curling  Futsal M  N  Haavipallo M  N  Hiihto M  N  Jalkapallo M  N  Beachfutis  Jääkiekko M  N  Jääpallo M  N  Koripallo M  N  Kriketti M  N  Käsipallo M  N  Maahockey  Ringette  Lentopallo M  N  Purjehdus  Ratsastus  Rugby union M  N  Rullakiekko M  N  Rullalautailu  Salibandy M  N  Softball  Sulkapallo  Squash  Tennis M  N  Uinti  Vesipallo
Katumusharjoitus

Katumusharjoitus tai epitimia on useissa kristillisissä kirkoissa katumuksen sakramenttiin eli rippiin liittyvä käsite, joka tarkoittaa katuvalle annettua tehtävää. Tämä tehtävä tulee suorittaa joko ennen  synninpäästöä tai sen jälkeen. Katumusharjoitus voi olla esimerkiksi tiettyjen rukousten lukemista tai pyhiinvaellusta.
Nirvana (yhtye)

| Nirvana |
| --- | --- |

 Kurt Cobain (edessä) ja Krist Novoselic (vas.) MTV Video Music Awardsissa vuonna 1992.
Tiedot
Toiminnassa:  1987–1994
Tyylilaji:  alternative rock, grunge
Kotipaikka:  Aberdeen, Washington, Yhdysvallat
Laulukieli:  englanti
Jäsenet:  Kurt Cobain   Krist Novoselic   Dave Grohl  
Entiset jäsenet:  Aaron Burckhard   Dale Crover   Dave Foster   Jason Everman   Chad Channing  
Levy-yhtiö:  Sub Pop   DGC Records  
Aiheesta muualla
Kotisivut
Infobox OKNimi-testi OK: 
Nirvana oli vuosina 1987–1994 toiminut yhdysvaltalainen rock-yhtye. Yhtyeen perustivat laulaja-kitaristi Kurt Cobain ja basisti Krist Novoselic Aberdeenissa, Washingtonissa. Nirvanan pitkäikäisin rumpali oli Dave Grohl, joka liittyi yhtyeeseen vuonna 1990. Vaikka yhtye julkaisi vain kolme studioalbumia seitsenvuotisen toimintansa aikana, sitä pidetään yhtenä nykyajan tärkeimmistä ja vaikutusvaltaisimmista rock-yhtyeistäkenen mukaan?.
1980-luvun lopulla, Nirvana loi uraa Seattlen grunge-skenessä ja julkaisi ensimmäisen studioalbuminsa Bleach vuonna 1989 itsenäisen levy-yhtiön Sub Popin kautta. Yhtye teki levytyssopimuksen DGC Recordsin kanssa, minkä jälkeen se sai odottamatonta suosiota kappaleella ”Smells Like Teen Spirit”, joka julkaistiin singlenä yhtyeen toiselta studioalbumilta Nevermind (1991). Nirvanan äkillinen suosio toi vaihtoehtorockin valtavirtaan ja Cobainia alettiin mediassa nimittää ”koko sukupolven edustajaksi”, ja Nirvanaa pidettiin X-sukupolven ”lippulaivana”. Vastauksena tähän yhtyeen kolmas ja viimeiseksi jäänyt studioalbumi In Utero (1993) oli soundiltaan karkeampi ja vähemmän valtavirtamaisempi. Vaikka albumi ei saavuttanut Nevermindin myyntilukuja, se oli silti sekä kaupallinen että arvostelumenestys.
Nirvanan lyhyt ura päättyi Cobainin kuolemaan vuonna 1994. Yhtye on julkaissut hajoamisensa jälkeen muutamia julkaisuja Novoselicin, Grohlin ja Cobainin lesken Courtney Loven johdolla. Nirvanan albumeita on myyty yli 25 miljoonaa pelkästään Yhdysvalloissa ja yli 75 miljoonaa maailmalaajuisesti, ja se on siten kaikkien aikojen myydyimpiä yhtyeitä. Yhtye valittiin Rock and Roll Hall of Fameen vuonna 2014.
Yhtyeen historia > Alkuvaiheet

Krist Novoselic ja Kurt Cobain tapasivat toisensa vuonna 1985 ja sopivat ensimmäisistä soittosessioista. Novoselic oli vakuuttunut Cobainin lahjakkuudesta Fecal Matter -yhtyeen demokappaleen "Spank Thru" perusteella. Nirvana perustettiin tammikuussa vuonna 1987. Tätä ennen yhtye ehti soittaa nimillä Pen Cap Chew, Bliss, Ted Ed Fred ja Skid Row. Fecal Matter -yhtyeeseen Novoselic ei liittynyt vaikka Cobain ja hän tunsivatkin toisensa. Ensimmäiseksi rumpaliksi tuli Aaron Burckhard, joka toimi yhtyeessä vuosina 1987–1988. Yhtye esiintyi ensimmäisen  kerran 7. joulukuuta 1986. Sen jälkeen yhtye alkoi kierrellä klubeja vuoteen 1989 saakka. Vuonna 1988 yhtye sai levytyssopimuksen paikalliselle Sub Pop -levy-yhtiölle. Samana vuonna yhtye julkaisi myös ensimmäisen singlensä "Love Buzzin", B-puolenaan Big Cheese. Yhtye alkoi äänittää ensimmäistä albumiaan Bleachia, joka julkaistiin vuonna 1989. Albumin nimeksi piti alun perin tulla Too Many Humans. Bleach-albumin suurimpina innoittajina olivat muun muassa yhtyeet Melvins, Mudhoney, Black Sabbath, Led Zeppelin ja AC/DC. Yhtyeen alkuvaiheita on kuvailtu mm. vaihtoehtoiseksi tukkaheviksi.
Vuonna 1988 yhtye sai rumpalikseen Melvins-yhtyeestä tunnetun Dale Croverin, jonka Cobain tunsi aiemmin Fecal Matter-yhtyeestä. Yhtye äänitti Croverin kanssa demon Recriprocal studiolla. Croverin erottua yhtyeestä rumpaliksi vaihtui kuitenkin Dave Foster. Foster soitti bändissä kuitenkin vain lyhyen aikaa ja hänet korvattiin vuonna 1988 Chad Channingilla, joka soitti yhtyeessä vuoden 1989 ja osan vuodesta 1990. Yhtyeessä soitti myös kitaristi Jason Everman, tosin vain vuoden 1989 aikana. Hän soitti toista kitaraa Kiss-coverissa "Do You Love Me" sekä With the Lights Outilla julkaistussa Dive-demossa. Bleach-albumilla hän ei soittanut kansitekstimaininnasta huolimatta. Yhtye esiintyi loppuvuodesta myös Euroopassa toisen seattlelaisen yhtyeen TADin kanssa ja saavutti Lontoossa jopa kulttisuosiota. Vuosikymmenen alussa yhtye julkaisi musiikkivideon, koki jälleen kokoonpanomuutoksia ja soitti maineeltaan laadukkaan Yhdysvaltain-kiertueen.
Yhtyeen historia > Viimeiset kuukaudet ja Cobainin kuolema (1993–1994)

Nirvana aloitti ensimmäisen Yhdysvaltain kiertueensa yli kahteen vuoteen lokakuussa 1993. Marraskuussa 1993 yhtye esiintyi MTV Unplugged -ohjelmassa. Esityksessä olivat mukana kitaristi Pat Smear ja sellisti Lori Goldston. Yhtye päätti poiketa ohjelman tavanomaisesta menettelytavasta ja soitti heidän vähemmän tunnetumpaa materiaalia sekä useita lainakappaleita. Nirvana pyysi Meat Puppets -yhtyeen Cris ja Curt Kirkwoodia liittymään esitykseen ja he soittivat kolme lainakappaletta yhtyeeltä. Vuoden 1994 alussa yhtye aloitti Euroopan kiertueensa. Nirvana soitti viimeisen keikkansa Münchenissä, Saksassa 1. maaliskuuta. Cobainin vaimo, Courtney Love, löysi Cobainin tajuttomana heidän hotellihuoneestaan Roomassa 4. maaliskuuta, ja tämä vietiin nopeasti sairaalaan. Lääkäri kertoi tiedotustilaisuudessa Cobainin reagoineen alkoholin ja Rohypnolin sekoitukseen. Kiertueen loput keikat peruttiin. Seuraavien viikkojen aikana Cobain alkoi käyttää taas heroiinia. Väliintulon jälkeen Cobain meni vieroitushoitoon. Alle viikkoa myöhemmin Cobain kiipesi päihdeklinikan muurin yli ja lensi takaisin Seattleen. Viikkoa myöhemmin perjantaina 8. huhtikuuta 1994 Cobain löydettiin kuolleena kotoaan Seattlesta. Kuolinsyynä oli itseaiheutettu ampumahaava päähän.
Yhtyeen historia > Nirvanan hajoamisen jälkeiset julkaisut

Cobainin kuoleman jälkeen Nirvanalta on vielä julkaistu musiikkia. Ensimmäinen on vuonna 1993 livenä nauhoitettu MTV Unplugged -konsertti, joka julkaistiin nimellä MTV Unplugged in New York. Levy sai kriitikoilta hyvin suopeat arviot. Tällä keikalla oli myös mukana Meat Puppets -yhtyeen Cris ja Curt Kirkwood. Albumilla on myös mukana muutama cover-kappale sellaisilta artisteilta ja yhtyeiltä kuin Meat Puppets, Leadbelly, The Vaselines ja David Bowie.
Kaksi viikkoa MTV Unplugged -levyn jälkeen julkaistiin VHS-kasetti Live! Tonight Sold Out!!, jossa on yhtyeen live-taltiointeja. Cobain kokosi suurimman osan tallenteen materiaalista, jotka painottuvat Nevermind-albumin aikoihin sillä Cobain ei saanut kuolemansa johdosta sitä täysin valmiiksi.
Vuonna 1996 julkaistiin Nirvanan live-kokoelma From the Muddy Banks of the Wishkah, joka sisältää yhtyeen live-taltiointeja vuosilta 1989–1994. Se oli alun perin tarkoitus julkaista tuplalevynä MTV Unplugged -levyn ohella vuonna 1994, mutta se viivästyi Cobainin kuoleman johdosta.
Vuonna 2002 julkaistiin yhtyeen kolmas kokoelmalevy Nirvana. Se sisältää pääosin yhtyeen tunnettuja kappaleita vuosilta 1989–1994. Mukana on myös yhtyeen viimeinen studiossa äänitetty kappale "You Know You're Right"  vuoden 1994 tammikuulta, kolme kappaletta MTV Unplugged In New York -levyltä sekä kappaleen "About a Girl" alkuperäinen versio. Levy sisältää kappaleen, Been A Son, Steve Fisk -sessiosta. Tämä versio on julkaistu aiemmin Blew EP:llä.
Vuonna 2004 julkaistiin box-set With The Lights Out, joka sisältää kolme cd:tä ja yhden DVDn ennen julkaisemattomia kappaleita ja varhaisia live-esityksiä. DVD sisältää musiikkivideon In Bloomin. Video on tehty Sup Pop -levy-yhtiössä olon aikana eikä siten liity mitenkään Nevermindiin, jonka julkaisi Geffen Records.
Seuraavana vuonna julkaistiin box-setistä tiivistelmä Sliver: The Best of Box, jossa on myös kolme muuta kappaletta. Yksi niistä on Cobainin ensimmäisen yhtyeen Fecal Matterin demo "Spank Thru". Albumin kokoamisessa oli mukana myös Cobainin tytär Frances Bean Cobain, joka mm. valitsi albumin kansikuvan.
Marraskuussa 2006 julkaistiin DVD versio Live! Tonight! Sold Out! videosta.
Keväällä 2009 huhuttiin, että saman vuoden toukokuussa yhtyeen esiintyminen Reading festivaaleilla vuoden 1992 elokuulta julkaistaisiin DVD:nä nimellä Life Takes No Prisoners. Myöhemmin huhu kumottiin, sillä Life Takes No Prisoners olikin bootleg-julkaisu, mutta samalla ilmoitettiin, että vuoden 2009 marraskuussa julkaistaisiin esityksestä myös virallinen versio. Samana päivänä, kun "Live At Reading" ilmestyi, Sub Pop julkaisi Bleach albumista deluxe-version.
Yhtyeen historia > Yhtyeen jäsenet Nirvanan jälkeen

Vuosi Nirvanan hajoamisen Dave Grohl siirtyi soolouralle nimellä Foo Fighters. Foo Fighters julkaisi vuonna 1995 debyyttialbuminsa Foo Fightersin ja samana vuonna Foo Fightersista tuli yhtye. Vuonna 2005 yhtye julkaisi In Your Honor -albumin ja vuonna 2006 yhtye aloitti akustisen kiertueen.
Grohl on myös soittanut rumpuja monissa yhtyeissä kuten esim. Tom Pettyn yhtyeessä, Mike Wattin yhtyeessä, Queens of the Stone Agessa, Tenacious D-yhtyeessä, Nine Inch Nailsissa, Garbagessa, Killing Jokessa ja Cat Powerissa. Grohl julkaisi vuonna 2004 myös albumin nimellä Probot.
Nirvanan basisti Krist Novoselic on viime vuosina kunnostautunut politiikan saralla. Hän myös perusti Nirvanan hajoamisen jälkeen yhtyeen nimeltä Sweet 75. Se julkaisi nimeään kantavan levyn mutta se ei saanut paljoakaan suosiota. Grohl ja Novoselic ovat tehneet Cobainin muistoksi paljon kunnianosoituksia. Vuonna 1994 MTV Video Music Awardseissa Novoselic näytti videon Cobainista joka sisälsi muistoja hänestä.
Vuonna 2012 jäljellä olevat jäsenet (Novoselic, Grohl ja Smear) kokoontuivat esiintymään yhdessä Paul McCartneyn kanssa esittäen hyväntekeväisyyskonsertissa 12.12.2012 kappaleen "Cut me some slack", joka myös julkaistiin osana Grohlin projektia Sound city. 19.7.2013 kokoonpano esiintyi Seattlessa osana McCartneyn kiertuetta.
Yhtyeen historia > Hall Of Fame

2.6.2014 Nirvana sai suurimman mahdollisen kunnianosoituksen, kun yhtye nostettiin Rock´n Roll Hall Of Fameen. Juhlatilaisuudessa olivat paikalla mm. Krist Novoselic, Dave Grohl, Pat Smear, Courtney Love ja tilaisuutta juontanut Michael Stipe. Nirvanan jäsenet esittivät tilaisuudessa  neljä kappaletta. St. Vincent tulkitsi "Lithiumin", Lorde "All Apologiesin", Kim Gordon "Aneurysmin" ja Joan Jett "Smells Like Teen Spiritin".
Jäsenet

| --- | --- |
 Yhtyeen jäsenet Kurt Cobain – laulu ja kitara (1987–1994)  Krist Novoselic – basso, taustalaulu (1987–1994)  Dave Grohl – rummut, taustalaulu (1990–1994) Kiertuejäsenet Antony Hodgkinson – tanssi (1992)  John Duncan – kitara (1992–1993)  Pat Smear – kitara, taustalaulu (1993–1994)  Lori Goldston – sello (1993–1994)  Cris Kirkwood – basso, taustalaulu (1993)  Curt Kirkwood – kitara (1993)  Melora Creager – sello (1994) :  Entiset jäsenet Aaron Burckhard – rummut (1987–1988)  Dale Crover – rummut (1988–1990)  Dave Foster – rummut (1988)  Chad Channing – rummut (1988–1990)  Jason Everman – kitara (1989)  Dan Peters – rummut (1990)
Diskografia > Studioalbumit

Bleach (1989)
Nevermind (1991)
In Utero (1993)
Palkinnot

Nirvana on voittanut yhden Grammy-palkinnon:
1995: Best Alternative Music Performance (MTV Unplugged in New York)
Nirvana on voittanut seuraavat MTV Video Music Awards -palkinnot:
1992: Best New Artist (Smells Like Teen Spirit)
1992: Best Alternative Video (Smells Like Teen Spirit)
1993: Best Alternative Video (In Bloom)
1994: Best Alternative Video (Heart-Shaped Box)
1994: Best Art Direction (Heart-Shaped Box)
Kirjallisuutta

Everett, True: Nirvana: tositarina.  Like, 2007.  ISBN 978-951-0-33010-4
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
Live Nirvana (englanniksi)
Nirvana Live Guide (englanniksi)
Nirvana
|  Kurt Cobain  Krist Novoselic  Dave Grohl >  Aaron Burckhard  Dave Foster  Chad Channing  Dale Crover  Dan Peters  Jason Everman  Pat Smear  |
| --- | --- |
Studioalbumit:  Bleach  Nevermind  In Utero 
Livealbumit:  MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview  Incesticide  Nirvana  Sliver: The Best of the Box 
EP:t:  Blew  Hormoaning 
Singlet:  "Love Buzz"  "Sliver"  "Molly's Lips"  "Here She Comes Now"  "Smells Like Teen Spirit"  "Come as You Are"  "Lithium"  "On a Plain"  "In Bloom"  "Oh, The Guilt"  "Heart-Shaped Box"  "All Apologies"  "Rape Me"  "Pennyroyal Tea"  "About a Girl (Unplugged)"  "The Man Who Sold the World (Unplugged)"  "Where Did You Sleep Last Night"  "Lake of Fire (Unplugged)"  "Aneurysm (live)"  "Drain You (live)"  "You Know You’re Right" 
Video- ja box set -julkaisut:  Live! Tonight! Sold Out!!  Singles  With the Lights Out  Classic Albums - Nirvana - Nevermind 
Muuta:  Nirvanan diskografia  Grunge  X-sukupolvi  Courtney Love  Frances Bean Cobain  Kurt & Courtney  Last Days  Outcesticide  Fecal Matter  Foo Fighters  Sweet 75 
Nirvanan "smiley logo".
1890

| --- | --- |
Vuosisadat: 1600-luku · 1700-luku · 1800-luku · 1900-luku · 2000-luku
Vuosikymmenet: 1790-luku · 1800-luku · 1810-luku · 1820-luku · 1830-luku · 1840-luku 1850-luku · 1860-luku · 1870-luku · 1880-luku · 1890-luku · 1900-luku
Vuodet: 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809 1810 · 1811 · 1812 · 1813 · 1814 · 1815 · 1816 · 1817 · 1818 · 1819 1820 · 1821 · 1822 · 1823 · 1824 · 1825 · 1826 · 1827 · 1828 · 1829 1830 · 1831 · 1832 · 1833 · 1834 · 1835 · 1836 · 1837 · 1838 · 1839 1840 · 1841 · 1842 · 1843 · 1844 · 1845 · 1846 · 1847 · 1848 · 1849 1850 · 1851 · 1852 · 1853 · 1854 · 1855 · 1856 · 1857 · 1858 · 1859 1860 · 1861 · 1862 · 1863 · 1864 · 1865 · 1866 · 1867 · 1868 · 1869 1870 · 1871 · 1872 · 1873 · 1874 · 1875 · 1876 · 1877 · 1878 · 1879 1880 · 1881 · 1882 · 1883 · 1884 · 1885 · 1886 · 1887 · 1888 · 1889 1890 · 1891 · 1892 · 1893 · 1894 · 1895 · 1896 · 1897 · 1898 · 1899 1900 · 1901 · 1902 · 1903 · 1904 · 1905 · 1906 · 1907 · 1908 · 1909
Vuosi 1890 oli normaalivuosi, joka alkoi keskiviikosta.
Tapahtumia

15. tammikuuta – Säveltäjä Pjotr Tšaikovski johti balettinsa Prinsessa Ruusunen ensiesityksen Pietarissa.
20. maaliskuuta – Saksan keisari Wilhelm II pani valtakunnankansleri Otto von Bismarckin viraltaan.
maaliskuussa – Suomen ensimmäinen jäänmurtaja Murtaja otettiin käyttöön. Aluksen rakensi Bergsunds Mekaniska Verkstad, Tukholma.
17. toukokuuta – Italialaisen säveltäjän Pietro Mascagnin ooppera Cavalleria Rusticana sai ensiesityksensä Roomassa.
20. toukokuuta – Taiteilija Vincent van Gogh muutti Auvers-sur-Oisen taiteilijakommuuniin, tohtori Paul Gachetin hoidettavaksi, jossa van Gogh maalasi 70 taulua 70 päivässä.
12. kesäkuuta – Keisari Aleksanteri III allekirjoitti postimanifestin jolla Suomen postilaitos määrättiin Venäjän sisäministeriön alaisuuteen.
1. heinäkuuta – Suomessa aloitettiin vakituinen kirjeenkanto maaseudulle aluksi yleensä kerran viikossa.
28. elokuuta – Suomessa koettiin kaikkien aikojen kovin myrsky. Tuulen nopeudeksi mitattiin Helsingin siltojen tuulimittareilla 50 m/s. Kaisaniemessä kaatui 950 puuta. Tuuli hajotti rakenteilla olevan Johanneksenkirkon rakennustelineet.
23. lokakuuta – Aleksandr Borodinin ooppera Ruhtinas Igor sai ensiesityksensä Pietarin oopperassa. Borodin oli kuollut vuonna 1887 ja oopperan sävellystyön olivat saattaneet loppuun Nikolai Rimski-Korsakov ja Aleksandr Glazunov.
23. marraskuuta – Alankomaiden kuningas ja Luxemburgin suurherttua Vilhelm III kuoli jääden ilman miespuolista perillistä, joten Vilhelm III:n tytär, prinsessa Vilhelmiina nousi valtaistuimelle. Tämä puolestaan johti Luxemburgin itsenäistymiseen, sillä Luxemburgin suurherttuakunnan perintöjärjestys vaati miespuolista hallitsijaa.
29. joulukuuta – Wounded Kneen verilöyly, joka käytännössä lopetti intiaanisodat.
Muuta

Kirjallisuusvuosi 1890
Eino Kinnunen

Eino Kinnunen (11. tammikuuta 1930 Nilsiä – 11. marraskuuta 2021 Kuopio) oli suomalainen maanviljelijä ja kirjailija.
Kinnusen vanhemmat olivat maanviljelijä Eemil Kinnunen ja Kirsti Väätäinen. Hän kävi Pohjois-Karjalan opiston 1952–1953.
Eino Kinnunen oli naimisissa vuodesta 1954 Maire Hartikaisen kanssa.
Teoksia

Tie päättyy : romaani. Kirjayhtymä, Helsinki 1960
Sateessa asuu ikävä : romaani. Kirjayhtymä, Helsinki 1962
Elämän avaimet I : romaani. Kirjayhtymä, Helsinki 1963, 2. painos 1964
Elämän avaimet II : romaani. Kirjayhtymä, Helsinki 1966
Uhma : näytelmä. 1966
Matalapaine : romaani. Kirjayhtymä, Helsinki 1968
Iltasoitto : näytelmä. Kuopion yhteisteatteri 1968
Suomalainen hämärä : romaani. Kirjayhtymä, Helsinki 1970
Varpusen polska : romaani. Kirjayhtymä, Helsinki 1972 (ilmestynyt myös venäjänkielisenä käännöksenä Vorob'inaja pol'ka, Progress, Moskva 1976)
Lapsuuden muisto : romaani. Kirjayhtymä, Helsinki 1974
Mirjami : romaani. Kirjayhtymä, Helsinki 1979
Palkinnot

Jaettu II palkinto Kulttuurirahaston näytelmäkirjoituskilpailussa 1966
Luettelo Hausjärven julkisista taideteoksista ja muistomerkeistä

Luettelo Hausjärven julkisista taideteoksista ja muistomerkeistä sisältää Hausjärven kunnassa olevat pysyvät patsaat, muistomerkit ja muistolaatat.
Starets

Starets (kreik. γέροντας, gerontas, vanhus, ven. старец, starets) eli ohjaajavanhus on ortodoksisen kirkon piirissä käytetty nimitys yleensä luostarissa elävästä hengellisestä ohjaajasta. Nimitys ei viittaa välttämättä ohjaajan ikään, vaan enemmän hänen hengelliseen kokeneisuuteensa. Hän opastaa kilvoittelijoita rukoukseen ja hengellisiin harjoituksiin eli askeesiin. Tällainen ohjaaja osoitetaan yleensä luostarin uudelle asukkaalle eli noviisille. Ohjaajalle noviisin ja myöhemmin vihityn munkin tai nunnan tulee kertoa kilvoituksessa ilmenneet ongelmansa, joihin he sitten yhdessä koettavat etsiä ratkaisuja.
Ohjaajavanhus voi olla myös kokenut nunna, joka toimii luostarissaan muiden sisarien ohjaajana. Eräistä hengellisesti pitkälle edistyneistä ohjaajavanhuksista saattoi aikoinaan tulla myös maallikkojen keskuudessa suosittuja rippi-isiä. Ohjaajavanhus ei välttämättä ole pappi, vaikka usein hän on myös sitä, koska hänestä helposti tulee ohjatuille ja myös muille, luostarin ulkopuolisille ihmisille rippi-isä, jonka luona käydään synnintunnustuksella.
Jarmukin taistelu

Jarmukin taistelu. Maalaus 1300-luvulta
Jarmukin taistelu on islamilaisessa tarinaperinteessä kuvattu ratkaisutaistelu, joka kerrotaan käydyn muslimien ja Bysantin armeijan välillä Jordanin sivujoen Jarmukin varrella noin vuonna 636. Muslimien voitettua Bysantti joutui lopullisesti vetäytymään Lähi-idästä. Taistelun historiallisuus on jäänyt avoimeksi, sillä siitä kerrotaan ainoastaan myöhäisissä muslimilähteissä eikä arkeologisia todisteita siitä ole löytynyt.
Kertomus taistelusta perustuu islamilaiseen perimätietoon, jota kerättiin abbasidien valtakunnassa 800-luvulta alkaen. Se kertoi, miten Arabien valtakunta oli syntynyt 200 vuotta aikaisemmin. Islamilaisen kertomuksen mukaan muslimien valloitussodat Arabian niemimaan ulkopuolelle alkoivat profeetta Muhammedin kuoleman jälkeen 632.
Perimätiedon mukaan muslimit voittivat bysanttilaisarmeijan kahdessa suuressa taistelussa, joista ensimmäinen tapahtui Ajnadaynissa Gazan lähellä noin vuonna 634. Siellä arabiarmeija kukisti roomalaisarmeijan surmaten jopa 150 000 Bysantin sotilasta.
Seuraava taistelu käytiin Jarmukissa lähellä Golanin kukkuloita suunnilleen kaksi vuotta myöhemmin Bysantin keisarikunnan ja Muhammedin kannattajien välillä. Jarmuk on idästä päin tuleva Jordanin sivujoki, joka yhtyy siihen Genetsaretin järven eteläpuolella. Islamilaiset lähteet antavat taistelulle vaihtelevia vuosilukuja, jotka liikkuvat 3–4 vuoden rajoissa.   Eri tarinoissa kalifina oli tällöin joko Abu Bakr  (632–634 tai Umar (634–644).
Jarmukin taistelu päättyi muslimiarmeijan voittoon ja Bysantin vetäytymiseen Syyriasta. Tiedot armeijoiden koosta vaihtelevat. Arabiarmeijassa oli Al-Tabarin kirjaaman perimätiedon mukaan 24 000 sotilasta ja roomalaisarmeijassa 124 000 sotilasta, joista 70 000 surmattiin. Al-Waqidi antaa roomalaisten lukumääräksi 400 000.
Näiden voittojen jälkeen Bysantti vetäytyi Palestiinasta ja Syyriasta.
Muslimilähteiden antama kuvaus > Teemoja

Vaikka muslimilähteet ovat epävarmoja esimerkiksi vuodesta, jolloin taistelu käytiin, ne sisältävät paljon tietoja tapahtumista ja käydyistä keskusteluista. Islamilainen perimätieto keskittyy joihinkin seikkoihin ja jättää toiset huomiotta.